
Text rozhodnutia
Súd: Krajský súd Bratislava Spisová značka: 8Sd/137/2015 Identifikačné číslo súdneho spisu: 1015202041 Dátum vydania rozhodnutia: 14. 01. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1015202041.1
Uznesenie Krajský súd v Bratislave v právnej veci navrhovateľa: N. O., G.. XX.XX.XXXX, K. K. XX/XX, XXX XX A. B., proti odporkyni: Sociálna poisťovňa - ústredie, Ul. 29. augusta č. 8, 813 63 Bratislava, o invalidný dôchodok, takto
r o z h o d o l :
Súd konanie z a s t a v u j e .
Žiaden z účastníkov nemá právo na náhradu trov konania.
o d ô v o d n e n i e :
Navrhovateľ svojím návrhom zo dňa 08.10.2015 žiadal preskúmať rozhodnutie odporkyne číslo XXX XXX XXXX X zo dňa 29.09.2015, ktorým bol navrhovateľovi odo dňa 01.02.2015 priznaný invalidný dôchodok v sume 305,30 eur mesačne. Navrhovateľ v opravnom prostriedku namietal, že bol vynechaný ďalší úkon, a to prehodnotenie výšky invalidného dôchodku odo dňa 14.09.2015 na 75% a žiadal o nápravu.
Vzhľadom na námietku navrhovateľa uvedenú v opravnom prostriedku odporkyňa opätovne posúdila nárok navrhovateľa na invalidný dôchodok a bolo vydané rozhodnutie číslo XXX XXX XXXX X zo dňa 03.11.2015, ktorým bola navrhovateľovi zvýšená suma invalidného dôchodku odo dňa 14.09.2015 na sumu 607,90 eur.
Podľa § 250o O.s.p. ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví.
Pretože rozhodnutím odporkyne číslo XXX XXX XXXX X zo dňa 03.11.2015 bolo v rámci autoremedúry celkom vyhovené odvolaniu navrhovateľa, súd v zmysle § 250o O.s.p. konanie zastavil.
O trovách konania súd rozhodol podľa § 146 ods. 1 písm. c/ O.s.p. /§ 250l ods. 2, § 246c O.s.p./.
Poučenie:
Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1015202041.1 (dáta aktuálne k 31. 10. 2026). Záväzné je znenie zverejnené súdom.




